গত মাসেই বেঙ্গালুরুর খোলা রাস্তায় গুলি করে হত্যা করা হয় সাংবাদিক গৌরী লঙ্কেশকে। কিন্তু এখনও পর্যন্ত এই ঘটনায় কেউই গ্রেফতার হয়নি। বরং কট্টর হিন্দুত্ববাদের বিরুদ্ধে প্রতিবাদ করায়, গৌরী লঙ্কেশের খুনের সমর্থনে কয়েকজন টুইটারে বিভিন্ন প্রকার মন্তব্য করে। তাদের মধ্যে কয়েকজনকে খোদ নরেন্দ্র মোদী টুইটারে ফলো করেন, তা আগেই প্রকাশ্যে এসেছে। 
এ বার এই ঘটনাকে কেন্দ্র করে এবার মুখ খুললেন দক্ষিণী অভিনেতা প্রকাশ রাজ। গৌরী লঙ্কেশ হত্যাকাণ্ড নিয়ে এখনও পর্যন্ত সে ভাবে কোনও মন্তব্য করেননি প্রধানমন্ত্রী। আর সেই কারণেই মোদীকে ‘বড় অভিনেতা’ বলেন জাতীয় পুরস্কারপ্রাপ্ত প্রকাশ রাজ। 
সিসিটিভি ফুটেজে ধরা পড়ে, এক হেলমেট পরা ব্যক্তি গুলি করে গৌরী লঙ্কেশকে। কিন্তু  এখনও পর্যন্ত কেউই গ্রেফতার হয়নি। কিন্তু তাতেও মোদী নির্বাক থাকায় অভিনেতা প্রকাশ রাজ প্রধানমন্ত্রী সম্পর্কে ব্যঙ্গ করে বলেন, ‘‘উনি আমার থেকেও বড় অভিনেতা হতে চান।’’ আর এর পরেই জাতীয় পুরস্কার-সহ আরও ৪টি বড় পুরস্কার ফিরিয়ে দেওয়ার কথা বলেন তিনি। এক সর্বভারতীয় সংবাদমাধ্যমের প্রতিবেদন থেকে এমনই জানা গিয়েছে। 
প্রকাশ রাজ কন্নাড়, তামিল এবং মালয়লি ছবির জনপ্রিয় অভিনেতা।